PUBLICACIÓN ÍNTEGRA DO REGULAMENTO DO REXISTRO MUNICIPAL DE EMPRESAS E COMERCIO DO CONCELLO
ADMINISTRACIÓN LOCAL — Municipal — Pontevedra (Ordenanzas e Regulamentos, 11/04/2016)

Quedando elevado a definitivo o “Regulamento do Rexistro Municipal de Empresas e Comercio do Concello de Pontecesures” ó non terse presentado ningunha reclamación, faise público o texto íntegro para a súa entrada en vigor, de conformidade co disposto no artigo 70 da Lei 7/85, de 2 de abril, reguladora das bases de réxime local: O Rexistro Municipal de Empresas e Comercio ten por obxecto permitir ao Concello coñecer o número de empresas e comercios existentes no municipio, os seus fins, representatividade e incidencia, a efectos de posibilitar unha política municipal adecuada que axude a fortalecer o tecido económico de Pontecesures. O Rexistro dependerá da Secretaría do Concello de Pontecesures e a súa xestión e mantemento levarase a cabo nas oficinas municipais. Os datos contidos no Rexistro Municipal de Empresas e Comercio terán o carácter de público. Poderán obter a inscrición neste rexistro as Empresas e Comercios que leven a cabo a súa actividade empresarial e comercial dentro do ámbito territorial do Concello de Pontecesures. Para inscribirse no Rexistro Municipal de Empresas e Comercios é imprescindible aportar a seguinte documentación: A unidade administrativa encargada da xestión do rexistro realizará as comprobacións oportunas para a inscrición da empresa ou comercio comunicándolle o seu número de inscrición. Se fora necesario, requerirá á empresa ou comercio a aportación dalgunha outra documentación non incluída inicialmente. A partires da data de comunicación do número de inscrición, considerarase que a empresa ou comercio está dada de alta, a todos os efectos, no Rexistro Municipal de Empresas e Comercios desta administración. As empresas e comercios inscritos a través do Rexistro Xeral de Entrada do Concello de Pontecesures, incorporaranse aos ficheiros do Rexistro Xeral de Empresas e Comercio do Concello, e terán dereito a ser promocionadas mediante a web do Concello. As empresas e comercios inscritos, mediante solicitude por escrito, poderán ser invitados a colaborar nos distintos eventos que o Concello leve a cabo. O Concello remitiralles as comunicacións ou publicacións editadas polo Concello que resulten de interese para aquelas atendendo ao seu obxecto social. As empresas e comercios inscritos poderán facer uso deste Rexistro Xeral, como ferramenta para facer chegar á autoridade municipal competente, propostas, suxestións, queixas ou demandas de diferente natureza. Os distintos departamentos municipais articularán as relacións de colaboración necesarias a fin de facilitar a tramitación dos asuntos promovidos polas empresas e comercios debidamente inscritas. As empresas e comercios teñen a obriga de notificar no Rexistro Municipal de Empresas e Comercios todas as modificacións dos datos de inscrición dentro do mes seguinte á data na que se produzan. Calquera empresa ou comercio inscrito previamente poderá solicitar a baixa no rexistro, comunicándoo por escrito no Concello. Para modificar os datos no Rexistro, a empresa ou comercio deberá notificalo por escrito. Pontecesures, a 30 de marzo de 2016.—A Alcaldesa-Presidenta, Cecilia Tarela Barreiro